# Energiaviraston ilmoitus uusiutuvan energian tarjouskilpailun tarjousten jättöajasta ja määräpäivästä

## Tausta

Uusiutuvilla energialähteillä tuotetun sähkön tuotantotuesta annetussa laissa (1396/2010, jäljempänä tuotantotukilaki) säädetään tarjouskilpailuun perustuvasta preemiojärjestelmästä, jossa teknologianeutraalisti edistetään uusiutuviin energialähteisiin perustuvia voimalaitosinvestointeja.

Sähkön tuottaja saa osallistua tarjouskilpailuun tuotantotukilain 5 §:n 16 kohdan mukaisella uusiutuvan energian voimalaitoksella tai tuotantotukilain 5 §:n 15 kohdan mukaisista uusituvan energian pienyksiköistä koostuvalla voimalaitoksella, joka täyttää sille laissa säädetyt edellytykset.

Energiaviraston tehtävänä on järjestää tarjouskilpailu tasapuolisella ja syrjimättömällä tavalla sekä tiedottaa määräajoista ja muista seikoista, joilla on olennaista merkitystä tarjouskilpailussa ja tarjousten tekemisessä.

Energiavirasto antaa tarjouskäsittelyn jälkeen päätökset preemiojärjestään hyväksymisestä taikka tarjouksen hylkäämisestä. Preemiojärjestelmään voidaan hyväksyä enintään 1,4 TWh verran uusiutuvan energian voimalaitoksia.

Tällä ilmoituksella Energiavirasto tiedottaa uusiutuvan energian tarjouskilpailun tarjousten jättöajasta ja määräpäivästä.

## Tarjousten jättöaika

Tarjousten jättöaika on **15.11.-31.12.2018.**

## Määräpäivä

Määräpäivä tarjousten jättämiselle on **31.12.2018**.

Tarjous on toimitettava Energiaviraston vahvistamalla sähköisellä tarjouslomakkeella viimeistään määräpäivänä 31.10.2018 klo 23.59 (GMT +3).

## Lisätiedot

Ensisijainen yhteydenottotapa tarjouskilpailuun liittyvissä kysymyksissä on sähköposti. Kysymykset pyydetään lähettämään sähköpostiosoitteeseen tuotantotuki(a)energiavirasto.fi, josta ne ohjataan oikealle henkilölle.

Tunnistamista ja valtuuttamista koskevien kysymyksien osalta, sähkön tuottajaa pyydetään kuitenkin lähettämään kysymyksensä osoitteeseen kirjaamo(a)energiavirasto.fi.

Asiaa hoitavat kilpailutusasiantuntija Roland Magnusson, puh. 029 5050 111, johtava asiantuntija Maiju Seppälä, puh. 029 5050 048, sekä lakimies Inkeri Lilleberg, puh. 029 5050 121.

Ylijohtaja Simo Nurmi